text: Hvem mangler en skildpadde
  09 juni 2016 kl. 10.45
  Måske er den stukket af. Syd- og Sønderjyllands Politi mangler i hvert fald en ejer til en skildpadde, der er fundet ved Aabenraa Sygehus.
  Med jævne mellemrum efterlyser politiet ejeren af dyr og ting, der er fundet. Denne gang gælder det en lille skildpadde, der lige nu er blevet hittegods hos politiet.
  Kan du genkende skildpadden, eller kender du nogen, der savner en skildpadde, så ring på telefon 1 1 4.
  